description: Ограничено е движението за тежкотоварни автомобили по някои от най-натоварените пътища в страната.

title: Близо 200 хил. коли се очаква да влязат в София в последния почивен ден

maintext:
Фотограф: Надежда Чипева
В София ще влязат около 200 хил. автомобила в последния почивен ден. Трафикът ще стане интензивен след 12.00 часа в ранния следобед. Това прогнозира началникът на отдел "Пътна полиция" към СДВР комисар Тенчо Тенев пред "Фокус". Той увери, че на всички входове на града ще има полицейски екипи."През Владая по стария път за Перник, движението ще е реверсивно. То ще е обърнато с конуси и ще е двупосочно в посока София. На булевардите "Ботевградско шосе" и "Цариградско шосе", където се извършват ремонтни дейности, ще има полицейски екипи, които ще подпомагат влизането на автомобилите в столицата", каза Тенев.Агенция "Пътна инфраструктура" припомни, че е ограничено движението на тирове между 14 и 20 часа днес по някои от най-натоварените пътища - Видин – Ботевград; Благоевград – ГКПП "Кулата"; в. "Коритна" – Велико Търново – Шумен; Русе - Велико Търново; ГКПП "Калотина" – ГКПП "Капитан Андреево"; Дуранкулак – Варна - Бургас; Околовръстен път София; Симитли - Гоце Делчев; Пловдив - Смолян; Бургас - Царево.


description: Колкото повече дълбаем в тази история, толкова повече се заплита. Толкова повече започват да излизат неща страховити, които са се случвали повече от 12 години. С тези думи министърът на регионалното развитие Лиляна Павлова коментира пред Би Ти Ви казеса с приватизацията на имота в центъра на София, в който преди десетилетия са се помещавали царските конюшни.

title: Лиляна Павлова за "царските конюшни": Колкото повече дълбаем, толкова повече се заплита

maintext:
Лиляна Павлова
Фотограф: Цветелина Белутова
Колкото повече дълбаем в тази история, толкова повече се заплита. Толкова повече започват да излизат неща страховити, които са се случвали повече от 12 години. С тези думи министърът на регионалното развитие Лиляна Павлова коментира пред Би Ти Ви казуса с приватизацията на имота в центъра на София, в който преди десетилетия са се помещавали царските конюшни.
За това, че държавата е продала на безценица свои дялове в имота с раздробена собственост алармираха депутатите от БСП. Стигна се до оставката на областния управител на София и разследване на прокуратурата, а министерствата започнаха да проучват заплетения казус.
"През 2003 г. се случва нещо дълбоко крито - 5 декара от общо 7 са продадени от тогавашния областен управител Росен Владимиров (ДПС-бел. ред.) по схема дълг срещу собственост на варненска фирма", разказа тя.През 2005 г. в началото на мандата на тройната коалиция парцелът изведнъж отново се оказва държавен и с него друга фирма прави заменка за имот на бул."Драган Цанков". Година по-късно собственикът от 2003 г. ипотекира всичките 7 дка (в това число – и тези, които са собственост на държавата) за почти 60 млн. лв., за да получи 30 млн. лв. като кредит. Междувременно, съсобствениците също правят сделки със своите дялове, разказа Павлова.Тя заяви, че МРРБ официално е уведомило областния управител, че има дела, които се водят за терена. Той обаче еднолично се разпоредил с него и го продал.Сега министерството опитва да развали сделката в съда.

fasttext_language: bg


description: В нощта на 29 срещу 30 май Серж Орие е бил спрян за проверка за алкохол и наркотици и е ударил с лакът служителя на полицията.

title: Защитник на ПСЖ е осъден на два месеца затвор за удар срещу полицай

maintext:
Проблемите с дисциплината на Серж Орие нямат край
инцидента, който се разигра след посещение на нощен клуб във френската столица преди около четири месеца. Освен това 23-годишният играч трябва да плати разноските по делото, които възлизат на 1500 евро.
В нощта на 29 срещу 30 май Орие е бил спрян за проверка за алкохол и наркотици. Той е ударил с лакът полицейския служител, който по информацията на полицията е трябвало да си вземе един ден отпуск, за да се възстанови от раните.
Орие отрече обвиненията и продължава да твърди, че е бил жертва на полицейско насилие.
Той ще остане на свобода, докато тече обжалването на присъдата. Това ще му позволи да играе, ако треньорът Унай Емери реши да разчита на него.
Африканецът непрекъснато има проблеми с дисциплината след трансфера си в ПСЖ. През февруари той беше изваден от първия отбор и едва не бе освободен от клуба след появата на видеоклип, в който обиждаше грубо тогавашния треньор Лоран Блан.
Защитникът на "Пари Сен Жермен" Серж Орие беше осъден на два месеца затвор заради удар срещу полицай.Футболистът от Кот д'Ивоар трябва да плати и глоба 600 евро заВ друг случай Орие публично нарече "клоун" съотборника си Анхел ди Мария, а при последния мач на парижани в Лига 1 беше изгонен за два жълти картона до 47-ата минута.В сряда ПСЖ гостува на българския шампион "Лудогорец" във втория кръг от груповата фаза на Шампионската лига.


description: В писмото си до Москов доц. Анелия Буева посочва, че след ареста на предишния директор на фонда Павел Александров, който бе извършен от ГДБОП през април, е налице тенденция за подмяна на ролята, мисията и дейността на фонда, както и функциите на обществения му съвет.

title: Лекар напусна обществения съвет към Фонда за лечение на деца в знак на протест

maintext: В деня на арестите на Павел Александров и част от администрацията на фонда здравният министър Петър Москов назначи проф. Владимир Пилософ за нов директор на институцията. Новото ръководство промени организацията на работа във фонда, като и до момента има проблеми с процедурите, по които децата се одобряват за лечение в чужбина.


title: Българин е задържан с 15 тона хашиш в Испания

maintext:
Фотограф: Dani Cardona
Испанската полиция е задържала почти 15 тона хашиш от кораб и това е най-голямото количество наркотици, пленявано през тази година в Средиземно море, съобщи вътрешното министерство.Двамата души на борда – холандец и българин – са арестувани в операция, започнала в събота през нощта и приключила в неделя, добавят от ведомството.Това е част от общоевропейската инициатива Indalo за следене по средиземноморския бряг на нелегалните канали за мигранти и престъпност, идващи от Северна Африка, обяснява "Ройтерс".През август испанската и италианската полиция плениха 2 тона хашиш на стойност близо 2 млн. долара на кораб край италианския бряг и арестуваха 19 поляци от международна банда за трафик.


description: Почти 30% от живеещите във Франция между 3 и 4 милиона мюсюлмани отхвърлят светските закони, твърди социологическо проучване, публикувано в седмичника Journal du Dimanche.

title: Почти 30% от френските мюсюлмани отхвърлят светските закони, твърди проучване

maintext: Почти 30% от живеещите във Франция между 3 и 4 милиона мюсюлмани отхвърлят светските закони, твърди социологическо проучване, п убликувано в седмичника Journal du Dimanche Запитани от социолозите дали правните и морални норми на шариата са по-важни за тях отколкото законите на Френската република, 29% отговарят с "да".Прочването установява още, че 20% от участвалите мъже и 28% от мюсюлманките одобряват прикриването на лицето с никаб, оставящ тесен процеп само за очите, и на бурка, която покрива изцяло жената от главата до петите, а очите са зад мрежа.Други 60% са съгласни, че трябва момичетата и жените да за свободни да носят забрадка в училище или в университета, което е забранено в светските публични институции на Франция.Допитването на Ifop, цитирано от "Ройтерс" коригира и предишни твърдения за числеността на мюсюлманите в страната. Мнозина социологически проучвания сочат, че мюсюлманите са 8-10% от общо 56 милиона души население на Франция. Ifop смята, че са 5.6% от живеещите в страната над 15-годишна възраст и 10% от тези на възраст под 25 години. Общо 84% от мюсюлманите във Франция са на възрат под 50 години.Това определя мюсюлманите като възрастово млада група - средната възраст сред тях е 35.8 години, докато християните са на 53, а тези "без религия" - на 43."Ройтерс" обяснява, че е трудно да се установи религиозната принадлежност на френски граждани, тъй като законът забранява да се събират данни за вероизповеданието или етническия произход на анкетираните.Освен това е възможно да има мнозина, които са родени в мюсюлмански семейства, но не се смятат за вярващи мюсюлмани.Друга особеност е, че допитването е правено по телефона. По поръчка на института "Монтен" анкетата е правена между 13 април и 23 май сред 1029 души на възраст над 15 години, които са мюсюлмани по вяра или култура, подрани от извадка от 15 459 души.Социолозите разкриват също, че жените са морално по-консервативни – 15% от тях отказват да ги прегледа лекар мъж, а 56% приемат, че могат да ходят на басейн, който не е само за мюсюлмани. При мъжете отговорът е положителен, съответно, в 97% и 75% от отговорите.Характерната за младите хора отдаденост си личи и в това, че се е засилило, в сравнение с предишни проучвания, значението на ритуалите като молитви и хадж, както и спазването на забрани като употребата на алкохол и свинско месо.От Ifop очертават три категории мюсюлмани. В "светската" (46%) попадат онези, за които религията е важна част от живота им, но се уважават светското устройство на френското общество. Втората е на "ислямската гордост" (25%), където са мюсюлманите, гордеещи се с вярата си, обичащи да я изразяват публично, но не приемат полигамията или носенето на никаб от жените и уважават светските закони."Ултрасите" (28%) се вписват с авторитарния профил на хора, които не смятат републиканските ценности за върховни, одобряват консервативното мюсюлманско обличане на жените и многоженството. В тази група попадат млади хора – половината са на възраст под 25 години, а 20% са на малко под 40 години. Те не са обществено активни (36% не правят нищо, като в този дял не са включени безработните и пенсионерите), дистанцирани са и ценностната им система не се променя с трупането на житейски опит.Възможно е консерватизмът им да е свързан и с ниското образование – 15% от тази група нямат никаква квалификация. Тенденцията обаче изглежда сочи подобряване, защото малко по малко се повишава нивото на образованст, 55% имат постоянен трудов договор, а 10% са служители на публичната администрация.


description: Гранитът, свален от централния пернишки площад "Кракра", ще бъде обявен за продажба на Софийската стокова борса.

title: Община Перник ще опита да продаде гранитни плочи чрез стоковата борса

maintext:
Фотограф: Георги Кожухаров
Гранитът, свален от централния пернишки площад "Кракра", да бъде обявен за продажба на Софийската стокова борса, съобщи БТА като се позова на решение на общинският съвет. Сделката ще бъде осъществена чрез договор за борсово посредничество с оторизиран брокер, който ще получи комисионна от 1 процент.Съветниците определиха минимална цена на гранитните плочи в зависимост от размера и дебелината им.Гранитът от пернишкия площад бе изваден заради реализацията на проект за зелена и достъпна градска среда, при който бе обновено централното градско пространство.Кметът Вяра Церовска заяви, че въпреки взетите мерки за охрана и съхранение, гранитът продължава да се краде. Освен това, за да се използва отново, трябва да претърпи преработка, която да го направи безопасен, обясни Церовска.Кметската управа е изпратила 16 писма до съсловни и професионални организации като камарите на архитектите, строителите и инженерите в инвестиционното проектиране, Клуба на дейците на културата, КТ "Подкрепа" и др. Отникъде не е получен отговор. Само един скулптор е поискал да закупи минимално количество. Общественият интерес се губи, заяви Церовска.


title: Игнат Канев бе удостоен с Почетния знак на държавния глава

maintext:
[Пресслужба на президента]
Дългогодишната благотворителната дейност на Игнат Канев буди възхищение както със своите мащаби, така и със своята последователност, заяви президентът Росен Плевнелиев на церемония в Гербовата зала на "Дондуков" 2, на която удостои бизнесмена Игнат Канев с Почетния знак на държавния глава.Живеещият в Канада български строителен предприемач прави своите дарения предимно за проекти, свързани с образованието и здравеопазването, които по думите на президента Плевнелиев са "най-голямата ценност и отговорност на всяко общество и държава"."На днешния ден бих искал да подчертая изключителния принос на Игнат Канев в областта на дарителската дейност и за развитието на българското общество. Повече от 60 години той е посветен на дарителството и дава пример за това как един истински българин носи родината в сърцето си, грижи се и милее за нея, макар и да живее на много километри далеч от нея", заяви още президентът Росен Плевнелиев, цитиран от пресслужбата си.Държавният глава изрази надежда много повече заможни българи да последват този пример и да подадат ръка за добротворство на своите сънародници.Още през 1976 г. Игнат Канев дарява средства за построяване на детска градина в родното си село Горно Абланово, Русенско. С негова помощ е осъществен ремонт на местната църква и е обзаведен компютърен кабинет в училището, построен е и културен дом. Игнат Канев дарява и над 1 млн. долара за строеж на православния храм "Свети Димитър" в Торонто.През 90-те години на ХХ век Игнат Канев изпраща образователна и бизнес литература на Русенския университет "Ангел Кънчев" в подкрепа на новосъздадения факултет по Бизнес и мениджмънт. През 2012 г. предоставя и два милиона лева за построяването на модерен конферентен комплекс към университета, наречен на негово име – "Канев център".По думите на президента като почетен консул на България в Канада, Игнат Канев отдадено и последователно се стреми да помага на своите сънародници, за които домът му е винаги отворен.Държавният глава благодари на Игнат Канев за дадения пример за модерен патриотизъм в глобалния свят, за предприемчивост, вяра в хората и съпричастност и пожела здраве и щастие на големия дарител, който скоро ще отпразнува своя 90-годишен юбилей."През целия си живот съм се интересувал от България и българите и съм се стремил да подпомагам сънародниците ни, които се установяват в Канада", заяви Игнат Канев. Той добави и че винаги е работил за "българщината и за това, българският народ да върви напред и постигнатите от него успехи да стават достояние на обществото". "Днес най-големите банки и болници в Канада се ръководят от български електронни инженери", посочи бизнесменът.Игнат Канев подчерта също така, че построената с негова подкрепа православна църква "Свети Димитър" в Торонто е не само духовен храм, но и средище на българската общност в града. "Място, на което можем да се съберем заедно и да разменим мнения, особено когато сме далеко от родния си край", заяви още на церемонията бизнесменът и дарител Игнат Канев.


title: Румен Радев изпълнява партийни инструкции, смята Михо Михов

maintext:
Фотограф: Георги Кожухаров
Кандидатът на БСП за президент ген. Румен Радев изпълнява "инструкции", които са твърде партийни, каза днес пред Би Ти Ви бившият началник на генералния щаб на армията и настоящ депутат от АБВ ген. Михо Михов. Той обяви, че приветства участието на военните във властта, но не и техните площадни ораторски прояви."Площадните оратори никога не са били добри войници", коментира Михов задочният дебат между Румен Радев, премиера Бойко Борисов и военния министър Николай Ненчев.Михов обяви, че познава кандидата за президент на БСП като успешен командир, но допълни, че Радев има още много да учи в политически план.епутатът от АБВ, който е и бивш командващ на авиацията, изрази мнение, че в идването на американски самолети за тренировки у нас няма нещо нередно, но ако се допусне полски изтребители да пазят въздушното пространство на страната, това ще е срамно за България и тежък провал за Министерството на отбраната.


title: Фотогалерия: Венецуелци изоставят домашните любимци от безпаричие

maintext:
1/24 снимки в галерията Венецуелците, които все по-трудно изхранват семействата си, започнаха масово да изоставят домашните си любимци по улици, паркове и импровизирани кучкарници. Причината е, че поради острата икономическа криза не им достигат средства да се грижат и за тях, или защото хората напускат страната в търсене на по-добър живот.
"Ройтерс" разказва във фоторепортаж за разнебитен прият в Лос Текес, където стотици кльощави животни се опитват да минат през телената ограда, за да търсят храна по улиците и в близките гори.
През няколко часа спират коли и хората оставят любимците си, някои от които са от породи, от които не могат да оцелеят без човешка грижа. Девет пудела са оставени само през последните 2 седмици. Доброволци минават да дарят храна и да помагат в раздаването ѝ.
Пакет от 20 кг кучешка храна излиза на черния пазар 50 долара в страна, където минималната заплата е 23 долара. Дори в полицията пестят от храна, за да имат какво да дават на кучетата за издирване.


description: Една от най-старите части на София - между столичните булеварди "Дондуков", "Левски", "Сливница" и "Мария Луиза", известна някога и като еврейския квартал, се превръща в творческо средище с новият фестивал "квАРТал"

title: Фотогалерия: Разходка из квАРТала

maintext:
1/19 снимки в галерията Една от най-старите части на София - между столичните булеварди "Дондуков", "Левски", "Сливница" и "Мария Луиза", известна някога и като еврейския квартал, се превръща в творческо средище с новият фестивал "квАРТал.
Фотограф: Георги Кожухаров


description: Риболовът ни кара да проумеем, че всъщност хората не сме пълни господари на този свят, а само част от него.

title: Щастието в риболова

maintext:
[личен архив на Станислав Мънков]
Електрониката срещу рибата,
или къде трябва да спрем
С навлизането на високите технологии в риболова възниква логичният въпрос: къде точно трябва да спрем? Трябва ли да има граница между човешкия разум и неговите изобретения, и рибата, която се осланя единствено на инстинкта си за самосъхранение?
По принцип любителският риболов се базира на умението да ловиш, разчитайки само на личните си умения. Това е солта и пипера на хобито ни. В последните две десетилетия обаче електрониката нахлу с пълна сила в реките и язовирите. В началото беше разработен т.нар. "сонар" – радиолокационен уред за риболов от лодка, който показва дали във водата под нас има пасаж или отделни едри екземпляри. След това за ловците на шаран беше произведено специално корабче, което захранва избрания воден участък и спуска дънните въдици точно върху хранителното петно. Още тогава се чуха първите вопли, че използването на подобна техника не е етично спрямо рибите.
Последното нововъведение е специален рибарски дрон, изобретен в Холандия. Той има водонепропусклива камера, която спуска във водата. От брега риболовецът следи на специален екран обстановката по дъното. Когато забележи риба, дронът пуска стръвта точно под носа й.
Срещу това нововъведение вече се чуха протести от риболовци, които се обявиха твърдо против използването му. Според тях навлизането на подобни електроники твърдо противоречи на изконните принципите на риболова, формулирани още през 1633 г. от английския писател Исак Уолтън в трактата му "Перфектният риболов". "Риболовът е основан на изкуството да примамиш рибата със собствени сили, а не с радиоуправляемо чудовище", коментираха от британската организация на риболовците Angling Trust.
Немалка част от въдичарите вече отказват да използват леки пръчки от високомодулен карбон, или макари от съвременни метални сплави. За тях съревнованието с рибата трябва да се води със старите въдици от лепен бамбук, защото тогава противникът във водата има далеч по-големи шансове да оцелее.
[личен архив на Станислав Мънков]
Хвани и пусни,
заслужава си
По света отдавна, а в България по-отскоро, е въведен риболовният принцип "Хвани и пусни". Това означава да подарим живота на рибата, след като сме я уловили.
Дали си заслужава? Да, разбира се. Основната идея на "Хвани и пусни" е в това, че за всеки въдичар рибата се явява съперник, а не средство за прехрана. Това важи особено за ценните видове – пъстърва, сом, шаран, амур Всяка от тези риби, уловена и пусната обратно във водата, след това има шанс да бъде хваната отново. Ако не от нас, то от друг риболовец, на когото също се полага щастие.
По реките този принцип най-стриктно се прилага при риболова на пъстърва. Тя е рядка и много красива риба, с червени и черни точки по тялото. Размножава се в малки количества, затова на всеки върнат обратно във водата екземпляр се дава шанс за възпроизводство. В България от няколко години насам има двадесет реки, където балканската пъстърва се лови задължително на принципа "хвани и пусни". На останалите места всичко опира до личната съвест на риболовеца.
От известно време у нас се оформиха и редица частни водоеми, където за риболов се отглеждат големи шарани с тегло до 20 кг, както и големи сомове. Тяхното връщане във водата също е задължително, а за риболовеца остава удоволствието и снимката за спомен с трофея. Някои риби са улавяни вече десетки пъти и дори си имат собствени имена, дадени им от стопаните и посетителите на водоемите.
Колко вида хора има на света? Отговорът е много прост: риболовци и обикновени простосмъртни. Поне така ще ви каже всеки от онова странно за останалите общество, кръстосващо с въдици реките и езерата.Простосмъртните често се чудят как ние, риболовците, влагаме толкова време и усилия, за да се надхитряме с умствено ограничено същество като рибата. А философията на това страхотно хоби е съвсем различна. Именно риболовът ни кара да проумеем, че всъщност хората не сме пълни господари на този свят, а само част от него. Там, в тишината на мълчаливото ни занимание, ние оставаме сами с мислите си. В хармония с природата, в хармония и със себе си.Риболовът с въдица има най-различни разновидности: на плувка, на дъно, с блесна или изкуствена муха. Някои ловят шарани, други харесват пъстървата, трети – каквото хванат. Но изживяването винаги е едно и също. В началото на всеки излет заставате пред реката, оглеждате я и се опитвате да разберете дали водите й имат да ви кажат нещо. В този момент вие се намирате в царството на неизвестността. Защото риболовът е като денят, в него нищо не си личи от заранта.После всичко вече е във вашите ръце. Независимо с каква техника ще ловите, от вас се искат три неща - наблюдение, оценка и импровизация. Разполагате с пълна свобода на действие. Да прекарате часове наред с въдицата на брега: ето в това се състои успокояващото преживяване, макар и понякога да завършва разочароващо. Но друг път ще имате щастието да получите неочаквано за самите вас удоволствие, особено ако сте успели да вникнете в странностите на рибата. При това след като сте загубил по един магически и нереален начин представата си за времето.Преди всичко това е моментът да изпробвате инстинкта си и да разберете дали работи. Някой път няма да ви се получи. Но накрая ще бъдете възнаграден с невероятното изживяване, когато върхът на въдицата ви се огъне под напора на противника отсреща.Ако навлезете в дебрите на това завладяващо хоби, ще разберете, че това всъщност е цяла наука. Сложна наука, поне колкото математиката, където светът на числата и техните комбинации е безкраен. В риболова е същото. Дори да ловим десетки години наред, пак няма да го разберем до края. И всеки път, когато хванем риба, пред нас вече стои за решаване новата задача как да накараме следващата да клъвне. Но и да не се справим веднага, няма страшно. Не се бойте от неуспехите, те и в живота понякога са полезни. Всяка неудача ни кара да мислим, да развиваме воля за успех и твърдост в характера. Добър риболовец става именно онзи, който може да преодолява трудностите.Доста хора смятат риболова за егоистично занимание. Така е, но само донякъде. Сред въдичарите има схващане, което гласи: "Гората е тясна за двама ловци, но на реката за двама риболовци място винаги ще се намери." Има и риба за всички, така че не се разочаровайте, ако случайно уловът ви се откачи от куката. Пак ще имате кълване, това е сигурно. Ако не сега, то поне на следващия път. Помнете, че рибарят е щастлив човек. Понеже за това щастие му трябва съвсем малко – една въдица и една река.


title: Нов тръбопровод за бира облекчава трафика в средновековния Брюж

maintext: Пивоварна в средновековния белгийския град Брюж пусна в петък подземен тръбопровод, по който бирата й ще стига до завода за бутилиране, намиращ се на около 3 километра, предаде БТА, като цитира "Ройтерс".След четири години планиране и пет месеца строителство пивоварната "Халве Маан" (Полумесец) официално ще открие тръбата, която ще освободи историческия център на града и тесните калдъръмени улици от натоварените с бира камиони, тежащи над 40 тона.Пивоварната се сбогува с последния от тези камиони в четвъртък. Между 10 и 15 камиона седмично преминаваха през улиците на града, които са били проектирани за коне и каруци, а сега са пълни с туристи.Управляващият директор на пивоварната Ксавие Ванесте каза, че идеята за тръбопровод изглеждала налудничава, докато не видял местни работници да поставят подземни кабели и започнал да я обмисля.Преди Втората световна война в града е имало около 30 производители на бира, но Халве Маан е последният от старата гвардия и е на място, където е работела предишната пивоварна Халве Маан преди 575 години. Живописният център на Брюж привлича 6.5 милиона туристи годишно. Градът е в списъка на световното културно и природно наследство на ЮНЕСКО. Той е дом на ранни фламандски художници и е пълен с готически тухлени сгради, канали и църкви.Не само тръбопроводът е новост. Начинът на финансирането му също е съвременен.Тръбопроводът струва около 4 милиона евро (4.5 милиона долара). Халве Маан получи субсидия от регионалните фламандски власти, но и събра 350 000 евро чрез дарителски кампании - една от най-големите събирани по този начин досега в Белгия суми. Връщането на средствата става в бира.Внеслите най-голяма сума от 7500 евро ще получават бутилка бира "Брюгсе зот" всеки ден до края на живота си.Обемът на продажбите на пивоварната нарасна с 30 процента до 5 милиона литра миналата година, а тази година се очаква увеличение с 20 процента.


title: Изказването ми за България беше шега, обясни руският депутат Толстой

maintext:
[Скрийншот БНТ]
Телевизионният водещ Пьотр Толстой, победил на изборите за Държавна дума на 18 септември в произнесени район в Москва от "Единна Русия", нарече изказването си за България "хумористично" и увери, че не е искал да обиди страната и нейните граждани, предаде БТА, като цитира ТАСС.Толстой пояснил за ТАСС, че само искал да обърне внимание на това, че руснаците активно изкупуват имоти на територията на България. "Нищо лошо няма и не е имало в това, и по никакъв начин не се целеше да се обиди България или българите", подчертал той."За мен е удивително, че до такава степен е неадекватна оценката на това абсолютно хумористично изказване", добавил избраният депутат.В неделя в репортаж на БНТ на пожелание да води положителна политика спрямо България Толстой заяви: "Разбира се. Просто ще я купим цялата. Половината от крайбрежието вече купихме".Думите му предизвика възмущение у редица обществени организации и политици. "Протестна мрежа" призова управляващите да вземат отношение. Външният министър Даниел Митов, който е в Ню Йорк за редовната сесия на ООН, написа във "Фейсбук", че изказването на руския депутат е "арогантно и категорично погрешно" На заседанието на министерския съвет премиерът Бойко Борисов коментира ситуацията с думите: "Няма да го изказвам на глас, защото достатъчно ни ядосва този руски депутат, господин Толстой, с глупостите, които изговори вчера, но това си е негова работа."Изказването на Толстой накара и депутатите Петър Славов (РБ) и Методи Андреев (ГЕРБ) да внесат парламентарен въпрос към премиера за изкупуването на български земи от лица извън ЕС.Днес парламентарната група на ГЕРБ поиска от руския депутат извинение.


description: "Без да упреквам самото дете, но липсата на разговор вкъщи до голяма степен води до подобни проблеми", казва зам.-министърът на образованието.

title: Агресията сред учениците се дължи на липсата на разговор вкъщи

maintext:
Диян Стаматов, заместник министър на образованието
Фотограф: Юлия Лазарова
"Агресията е един от основните проблеми в училище, но тя е в пряка връзка със силно нарушената комуникация между деца и родители". Това заяви заместник-министърът на образованието Диян Стаматов, цитиран от Би Ти Ви. Коментарът е по повод поредното разпространено видео на тормоз и унижение над ученичка от нейни връстници "Без да упреквам самото дете, но липсата на разговор вкъщи до голяма степен води до подобни проблеми", казва Стаматов.Според него фактът, че 14-15 годишни деца получават смартфони води до лоши последствия, ако липсва комуникация с родителите. "Това е една нова култура, в която родителят трябва да говори постоянно с децата си", смята зам.-министърът.


title: Общината в Стара Загора гласува в защита на парк Бедечка

maintext:
["Да запазим Бедечка"]
Общинските съветници на Стара Загора спасиха парк "Бедечка" от застрояване. Те приеха предложението на кмета Живко Тодоров да се направи нов устройствен план. Новият устройствен план трябва да запази максимално растителността в района, информира БТВ.Oще в 8.30 ч. тази сутрин граждани в защиа на парка и собственици на имоти в "Бедечка" дойдоха пред сградата на общината с желание да присъстват на заседанието.По време на заседанието кметът на Стара Загора докладва за нарушенията през годините и заяви, че там не е мястото за строителни дейности. Внесеното предложение беше подкрепено от 43-има съветници. Шестима, между тях и председателят на правната комисия Таньо Брайков, гласуваха "въздържал се". По време на дебатите всички партии, представени в Общинския съвет, изразиха подкрепа за предложеното решение от Живко Тодоров, защото то защитава обществения интерес.Единствено Валя Бонева - председател на групата на социалистите, попита какво следва юридически от това решение, има ли срокове за изпълнението му и разполага ли Общината с финансов ресурс, за да обезщети собствениците на земи в парка.От неформалната група за защита на Бедечка излязоха от сесията с усещането за спечелена битка. "В бъдеще най-вероятно ще има и други подобни казуси. За да ги избегнем, смятаме, че това е правилното решение," посочиха представители на групата."Запазете Бедечка" от началото на годината оказва натиск да се спре застрояването на парка и изсичането на дърветата. Организацията представи и алтернативен проект за превръщането на "Бедечка" в приключенски парк.Собствениците на земи в парка обявиха, че ще се борят за правата си, дори и в Европейския съд за правата на човека, съобщи БНР. Към момента не е ясно колко са собствениците на имоти в "Бедечка", но частните парцели, обособени там са 230.


description: Домакините стигнаха до трофея след драматичен обрат срещу сборния отбор.

title: Канада спечели Световната купа по хокей на лед

maintext:
Канада направи обрат, след като губеше преди последните три минути на двубоя
Световната купа по хокей на лед се проведе за пръв път от 2004 г. и общо за трети в историята, а Канада спечели турнира за втори пореден път. Първото издание на надпреварата е през 1996 г., когато шампиони стават САЩ.
Канада грабна трофея за втори пореден път
Фаворитите от Канада спечелиха третото издание на Световната купа по хокей на лед. Домакините стигнаха до трофея, след като надиграха сборния отбор на Европа с 2:1 и приключиха финалната серия на турнира с 2:0 победи.Успехът на канадците дойде изключително трудно, а европейците бяха много близо да спечелят двубоя и да стигнат до решителен трети мач. Селекцията на Ралф Крюгер водеше преди последните три минути, но допусна драматичен късен обрат.Словашкият защитник Здено Чара даде аванс на европейците шест минути и половина след началото на първата третина, а Кори Прайс имаше доста работа на вратата на Канада. Отборът на Европа отправи 27 удара през първите две части, но не успя да увеличи аванса си.През втората третина канадците започнаха да засилват натиска, но така и не намериха път към вратата на Ярослав Халак. Така се развиваше мачът и в заключителните 20 минути, но 2:53 минути преди края Патрис Бержерон изравни.Драмата обаче тепърва предстоеше. Защитникът на канадците Дрю Даути получи две минути наказание и остави съотборниците си с човек по-малко до сирената. Въпреки това домакините стигнаха до победата след гол на Брад Маршанд 44 секунди преди края.


title: Илия Троянов, писател: Политическите затворници на режима бяха истински свободните хора

maintext:
Фотограф: Анелия Николова
Фотограф: Анелия Николова
Анархистът Георги Константинов е затворен едва 19-годишен заради взривяване на паметник на Сталин през 1953 г., само смъртта на диктатора позволява вместо смъртна присъда да получи следващата най-тежка - 20 г затвор. Излежава 10 от тях в най-тежкото откъм репресии време, но след излизането си продължава да бъде преследван и в началото на 70-те успява да избяга във Франция. Там работата на службите над него продължава. След промените се връща в България, където води дълги дела за достъпа до данните, събирани за него от ДС, които първоначално са му отказани. През 2007 г. е предложен от лидера на СДС Петър Стоянов за член на Комисията по досиетата, но не е допуснат от сегашните служби, отново заради етикета в архивите им "терорист". Оказва се, че досието му съдържа 50 тома и започва от ранното му юношество. Автор е на много книги, сред които "Възможна ли бе съпротивата срещу Държавна сигурност", "Емигрантски спомени", "Напред и ако пътят води към Голгота" и др.
Фотограф: Анелия Николова
Така че възможност за малка съпротива е имало - единственото, което е щяло да пострада, очевидно е кариерата.
Немският писател от български произход Илия Троянов е роден през 1965 г. в България, но през 1971 г. семейството му бяга в Западна Германия, което се оказва началото на едно дълго пътуване. У нас той е известен най-вече с филмирания си роман "Светът е голям и спасение дебне отвсякъде", но живее и пише от Найроби, Мумбай, Мюнхен и Виена и от пътищата на Индия, Арабския полуостров, Африка и Северна Америка, където върви в стъпките на известния английски пътешественик сър Франсис Бъртън. Автор е на многобройни пътеписи и книги, сред които романа за Бъртън "Събирачът на светове", документалната книга за българския преход "Кучешки времена" (преиздадена у нас като "Революция менте"), публицистичната "Посегателство над свободата. Истерия за сигурност, полицейска държава и ограничаване на гражданските права" (в съавторство с Юли Це).На 27 септември Троянов представи в София най-новия си роман "Власт и съпротива", който разказва за последните 70 години от българската история с изповедите на двама герои: политическият затворник и дисидент Константин и преследвалия го офицер от Държавна сигурност Методи. Книгата, базирана на архиви, писмени и устни свидетелства от това време, бе сред 20-те заглавия, предложени за немскоезичен роман на 2015 г.в Швейцария, Австрия и Германия.- Роман на живота ми е в смисъл, че 20 години се занимавам с тази тема. Завърнах се през декември 1989 г. и имах много живи впечатления от събитията тогава. Няколко неща ми станаха ясни: едното е, че няма истинска промяна, а другото, че много от най-интересните биографии, хора от съпротивата, хора, които са имали изключително смел, достоен и твърд живот, бяха изолирани от обществото. Не им се даваше отзвук в медиите. Като погледнеш техните публикации, повечето са самиздат.Имах срещи поне с дузина, ако не повече от тези личности, които са лежали в лагери и затвори. Освен това през 2007 г. направих един документален филм за немската телевизия ("Напред, но нека никога не забравяме. Балада за българските герои" по ZDF - бел. ред.) Наех един автобус и посетих Белене заедно с около 50 души, които са били затворени там. Беше изключително интересно за мен като писател да съпреживея това. Някои се завръщаха за първи път. Освен това част от тях ми предоставиха и досиетата си от Държавна сигурност.Впоследствие започнах да търся контакти с бивши офицери от ДС, тъй като ми беше ясно, че трябва да покажа и двете страни. Книгата е базирана на изключително дълбоко проучване на въпросите, които засягат тези две големи теми - власт и съпротива.Беше ми нужна и дистанция, за да започна да пиша романа. За разлика от документалния или научен труд, когато човек пише роман, по моя опит, се нуждае от време.- Използвам биографиите на мнозина личности, събирам ги в един герой, но очевидно в случая на Георги Константинов, който е мой чичо, имам много по-интимен достъп до мисленето му. Той може би отговаря за 50% от този образ. С останалите също съм разговарял често, на дълго и на широко.- Години на ред никой не искаше да говори с мен. Но с времето тези хора се успокоиха, защото престанаха да се страхуват от последиците на своите престъпления. Разговорите с тях са интересни не с нови факти, а с психологията си. Може да звучи банално, но не е несъществено - всеки иска да изглежда пред себе си като добър човек. Затова изработва легитимация на живота си, маска, сякаш отива в телевизията и му слагат пудра. Сякаш отваряха куфар с реквизит и се гримираха пред мен.В голяма степен това беше изворът за фигурата на Методи, който е лишен от лоша съвест.Целта на този герой бе да се обрисува нормалността на злото. В световната литература то често е пресилено, мефистофелско,гений на злото. Това според мен не отговаря на средния служител на системата в тукашната диктатура, а едва ли и в други. Интересно бе да изградя образ на злодей със свои схващания и мотивация, по-комплексна от простото осъждане.- Не. Нула. Обратното - чувстват се напълно оправдани пред себе си.- Мисля, че романът го доказва. Но доказва и нещо много по-съществено, а именно, че онези, които са били в съпротивата, са били свободните хора. Значимият и радикален според мен момент е, че те се чувстват по-свободни в затвора, отколкото населението, което живее в една система - всеобщ затвор.Много неточно се използва думата жертва. Може би забелязахте, че аз не я ползвам, защото всички тия хора никога не са се самоописвали като жертви, а са имали чувството, че са противници в една борба, и не е много ясно кой е победил в нея, защото те не са позволили системата да ги пречупи. Въпреки че са жертвали здраве, живот и години на свобода и лично развитие, те смятат, че това е било не само нужно и оправдано, но и смислено.Ако искате съвсем радикално да съпоставим двете позиции, нито едната, нито другата има каквито и да е съжаления за станалото. Това е интересен психологически момент.- След 1989 г. - няма официални числа, но близо 2-2,5 млн. българи са напуснали страната, най-вече млади хора. Броят на емиграните в други бивши социалистически страни е по-нисък. В онези страни от бившия блок, където има някакво горе-долу критично разглеждане на миналото - има много изследвания по въпроса - има по-малко мафия, по-малко олигархия, по-малко корупция. А там, където този процес почти не е започнал - България, Румъния, Украйна, Русия, имаме това, което днес се нарича олигархия. Континуитет на стопанските и финансови позиции на някогашния режим.Фактът, че нямаше никаква сериозна промяна през 90-те не беше неизбежен. Ако имаше достатъчно голяма съпротива през 89-а и годините след това, можеше нещата да се развият и по друг начин.- Защото репресията на 50-те и 60-те години беше зловеща. Не всеки е твърд. А политиката на ДС, КГБ, на ЩАЗИ, бе да превърне всички в доносници - като гледате статистиката, почти във всяко семейство у нас е имало по един доносник. В Унгария имаше революция, да, но след 1956 г. също има заглъхване на гласовете. Безспорно в някои държави имаше повече бунт. Румъния и Албания сякаш са подобни на нас.Има много моменти на пропуснати шансове - например 15 декември 1989 г., когато пред Народното събрание се бе събрала огромна гневна тълпа. Тогава политиците на прехода като Жельо Желев и други говориха за кръгли маси, мирен преход и т.н. Голям исторически въпрос е дали може да има кръгли маси и мирен преход с представителите на една зверска диктатура. Аз смятам, че доказателството е в България и съседните страни, където това доведе до пълна победа на старата номенклатура.Да се върнем към романа. На мен ми е ясно, че в България се чете като една панорама на българската съвременна история, но интересно е, че в другите държави - в момента книгата се превежда на 10 езика - хората го четат като репрезентация на въпроса как се създава съпротива и какво е съотношението, много комплексното взаимодействие между власт и съпротива. Те взаимно се дефинират и действията на властта често зависят от това дали има съпротива. Когато тя е по-масова, често властта отстъпва.Една забавна история - получих дълго писмо от читател във връзка със скандала във Volkswagen . "Като чета за него - пише той - йерархия, измама, валшификация, измама, корупция, никой не поема отговорност, никой не е виновен - това много прилича на българската комунистическа партия и система." Това е силата на романа, и затова избрах да не е научна или документална книга - чрез силата на структурата и философията да обрисува картина, приложима към различни моменти.- Вижте, ние не знаем дали са малко. До ден-днешен няма нито едно сериозно изследване върху периода от 1944 г. до смъртта на Сталин. Комунистите идват на власт чрез Червената армия, но броят им в България е много малък. Как една военна окупация с много малка опора в населението става всемощна?В тези години има много, много репресии, много убити. След 1944 г. част от вниманието бе прехвърлено върху разстреляните от Народния съд, но те в голямата си част не са били съпротива, те са пострадали в качеството си на представители на предишната власт. След като се разгледат всичките лагери, изселвания и репресии на този период бихме могли да кажем каква е била съпротивата. Иначе, философски погледнато, тя винаги е привилегия на малцинството.А на другия въпрос: дълбоки убеждения, твърдост и липса на егоизъм. Схващане на живота към дълг към нещо по-голямо от самите тях. Независимо от тяхната позиция, защото ще забележите, че има хора с различни политически убеждения: от крайно десни, легионери, до анархисти, религиозни, нерелигиозни, републиканци, монархисти... Не политическото убеждение те води към съпротивата, а вътрешното схващане, че има нещо по-ценно от оцеляването.- Тук също е нужно едно сериозно изследване. Тази дискусия се проведе в Германия във връзка с нацизма и дълги години се твърдеше, че ако не си следвал законите и нарежданията, можеш да очакваш наказание. Че никой не очаква от теб саможертва. Но излязоха много интересни изследвания, които показват, че не е било така. Че е имало много случаи на хора, които са отказвали - например да разстрелват инвалиди или съветстки военнопленници. Това, мисля, е първият мит, който трябва да се разруши.Точно преди няколко дни имах четене в дом за хора със сериозни психически и физически увреждания близо до Франкфурт. Притежателят на книжарницата ми разказа, че по време на нацизма там е прилагана така наречената "евтаназия". Какво са могли да направят лекарите, каза той, трябвало е да убият или да бъдат убити. А точно в този случай е установено, че онези, отказвали да изпълнят заповедите, са били разселвани, загубили са хубави постове, заплати. Но не са били убити.Времето е било различно, но изборът не е бил между пълен опортюнизъм и саможертва. По средата е имало много шансове донякъде да запазиш достойнство. И в романа има много примери за това как без да си голям опозиционер, може да не си предател.Освен това хората винаги преувеличават нужната смелост. Моите родители избягаха по един вероятно опасен начин, но това не е акт на някаква неразбираема, херкулесова смелост. Когато живееш зле - а толкова хора след 1989 г. казаха, че тази система е разбила живота им - въпросът е в даден момент да събереш малко енергия и кураж и да кажеш, повече така не може.


description: Двубоят се състоя на автомобилната затворена писта в Бристъл, която бе специално пригодена за мача. Точната бройка на посетителите, които изгледаха срещата на живо, бе 156 990 души.

title: Колежански отбори счупиха рекорда за най-посетен мач по американски футбол

maintext:
Мачът се игра на пригодена за това автомобилна писта
Почти 157 000 души поставиха нов рекорд в американския футбол, като посетиха битката между "Тенеси" и "Вирджирия тек" от колежанското първенство NCAA в САЩ.Двубоят се състоя на автомобилната затворена писта в Бристъл, която бе специално пригодена за мача. Точният брой на посетителите, които изгледаха срещата на живо, бе 156 990 души.До момента рекордът за колежанския футбол бе 115 109 от 2013 година.Професионалистите от НФЛ са доста по-назад, когато става въпрос за редовния сезон. Рекордът на лигата е 105 121 души от 2009 година.


description: Премиерът на Унгария Виктор Орбан обеща Вишеградската четворка да настоява пред страните от ЕС да отпуснат сумата на България.

title: Борисов иска от ЕС незабавно 160 млн. евро за мигрантите

maintext:
Съоръжението на българо-турската граница не ни огражда от Турция, огражда ни от нелегалните мигранти, каза Борисов при инспекцията на съоръжението в компанита на Виктор Орбан.
[Правителствена Информационна Служба]
На срещата на върха на ЕС в петък България ще настоява да получи незабавно 160 милиона евро, които да се използват за охрана на границите от мигранти, съобщи премиерът Бойко Борисов по време на инспекцията на оградата с Турция при ГКПП-"Лесово". Унгарският министър-председател Виктор Орбан, който придружава Борисов, заяви, че вишеградската четворка (Унгария, Полша, Словакия и Чехия) ще поиска такава помощ да бъде дадена."Ако можем да дадем 3 млрд. евро на Турция, които не са в Европейския съюз, тогава е невъзможно да не може да дадем 160 млн. евро на българите, които са в ЕС", смята Орбан, цитиран от БГНЕС. Той допълва, че на всички трябва да стане ясно, че бъдещето на Европа се решава не в Брюксел, а на българо-турската граница. Борисов пък допълни, че ще настоява помощ на получи и Турция.Борисов посочва, че до момента България е финансирала сама опазването на границата, въпреки че има огромни затруднения. "Само че тази година дойдоха две големи плащания – 1.2 милиарда за американските централи и сега днес ще се вземе решение за 1.3 милиарда за руските централи (вероятно има предвид обезщетението за АЕЦ Белене, б.р.). Няма кой бюджет да издържи на тези пари", каза премиерът, цитиран от радио "Фокус".Борисов посочва, че външните граници на Европа са общи и всички държави имат интерес проблемът да бъде решен. "Няма как една или втора или трета държава да бъдат потърпевши. Това не може да се случи и се надявам много ясно да прозвучи, че това няма да се случи", допълва той.В отговор на въпрос какво ще направи България, ако Турция пусне мигрантския поток, при положение, че Европа отхвърли отпадането на визовия режим за страната Борисов коментира, че хубаво или лошо споразумението с Турция работи и това е ясно на всички лиделив в Европа. По думите му и турските власти са разбрали, че да се поставя ултиматум на най-мощната и богата икономика в света, какво е европейската, не е добре нито за една от страните."Виждате, че самите турски колеги станаха по-диалогични. За октомври вече не се говори. Говори се да се намерят варианти това споразумение да продължи да работи", отбеляза Борисов.Той допълни, че е възможно да се постигне облекчаването на визовите режими за държавни и общински служители от Турция, както и за служители на фирми и кооперации, които работят в Европа. "В същото време всичко останало стои на масата на преговорите", добави министър-председателят.


description: Четирима души се изправят на съд заради взрива в завода "Миджур" край Горни Лом от октомври 2014 г. Прокуратурата е внесла днес обвинителен акт срещу тях за причиняване смъртта на 15 души и телесни повреди на други двама при професионална непредпазливост.

title: Четирима души се изправят на съд заради взрива край Горни Лом

maintext:
Фотограф: Надежда Чипева
Четирима души се изправят на съд заради взрива в завода "Миджур" край село Горни Лом от октомври 2014 г. Прокуратурата е внесла днес обвинителен акт срещу тях за причиняване смъртта на 15 души и телесни повреди на други двама при професионална непредпазливост, съобщи пресцентърът на държавното обвинение.Заводът е собственост на "Видекс" АД, а при взрива загинаха 15 души и пострадаха двама. Обвиняеми по делото са - Валери Митков, Палма Иванова, Божидар Василев и Ивелина Бахчеванова. В края на март главният прокурор Сотир Цацаров обяви, че има четирима обвиняеми по случая и изрази надежда делото да бъде внесено в съда до 30 дни. По-рано - в края на 2015 г. той обяви, че обвинението ще бъде внесено скоро.След внасяне на обвинителния акт днес Валери Митков, който е проектант и собственик на завода,ще отговаря пред съда за това, че през май 2011 г. е изготвил част от технологично инвестиционен проект на обекта - завод "Миджур" с подобект "Ремонт и възстановяване на взривилия се цех "С". При изготвянето му, в нарушение на Закона за здравословни и безопасни условия на труд, той не е разработил конкретни технически и технологични решения за разснарядяването на боеприпаси, което е най - рисковия етап отобезвреждането им. В проекта си той не е посочил важни за безопасността при извършването му параметри, като видовете боеприпаси, които ще се утилизират, пълно описание на производствения процес, избраното технологично оборудване, разположението на работните места и др.Според прокуратурата тези нарушения са в причинно-следствена връзка с възникналия взрив. При него загина и сина на Митков.При разследването са били събрани доказателства и за извършено от Митков документно престъпление, в качеството му на длъжностно лице. Той ще отговаря пред съда, че на 17 февруари и 23 март 2010 г. е съставил официални документи до Министерството на икономиката, енергетиката и туризма, че "Видекс" АД има възможност и готовност за утилизация на противопехотни мини, както и че производствената авария в завод "Миджур" от 3 февруари 2010 г. не възпрепятства продължаването на процеса по демилитаризация на мините.В действителност възможност за обезвреждане към 17 февруари и 23 март 2010 г. не е съществувала, тъй като при възникналата в началото на февруари авария на територията на завода е бил напълно разрушен цехът за утилизация на боеприпаси. Според разследващите целта на Митков е била тези документи да бъдат използвани пред министерството и пред Междуведомствената комисия за експортен контрол и неразпространение на оръжия за масово унищожение.Към момента той е с мярка за неотклонение "парична гаранция" от 20 хил. лв.Другият обвиняем е инженер Палма Иванова, която е била инспектор "Здравословни и безопасни условия на труд и противопожарна безопасност" в завода и която е нарушила законови разпоредби за охрана и безопасност на труда на работниците в цеха, съобщава прокуратурата.Третият обвиняем е Ивелина Бахчеванова, която е обвинена в две престъпления по служба.Към 2008 г. Бахчеванова е била директор на дирекция "Международно контролирана търговия и сигурност" при Министерството на икономиката, енергетиката и туризма и секретар на Междуведомствената комисия за експортен контрол и неразпространение на оръжия за масово унищожение. Тя е била длъжна да запознава председателя на комисията и нейните членове с всички заявления за даване на разрешение за сделки с оръжия, както и с приложените към тях документи. От приложените към заявлението документи комисията вземала решение, с което разрешавала или не конкретна сделка с оръжия.На 10 юли 2008 г. Валери Митков като изпълнителен директор на "Видекс"АД е сключил договор с АКМОН С.А. за безопасна ликвидация и разснарядяване на противопехотни мини на стойност 510 786 евро. За да се реализира изпълнението на този договор е следвало "Видекс"АД да получи надлежно разрешение от междуведомствената комисия, чийто секретар е Бахчеванова, за трансфер на противопехотните мини.Разследването е установило, че през август 2008 г. Митков е предоставил на Бахчеванова, заявление с искане за трансфер на противопехотни мини, към което е приложил договор с АКМОН С.А. и други документи. В документите липсвали вписани технически параметри на противопехотни мини и не е била включена задължителна клауза за недопускане на реескпорт от купувача без писмено съгласие на междуведомствената комисия. Не били приложени и изискваните от закона копие и заверен превод на български език на документи, които удостоверяват произхода, придобиването и функционалното предназначение на противопехотните мини. Липсвало и изискваното от междуведомствената комисия положително становище от служба Комисия за общоопасни средства на МВР за създадени условия за съхранение и технология на утилизация.В периода от 11 август до 2 октомври 2008 г. Бахчеванова нарушила и не е изпълнила служебните си задължения като не е уведомила комисията за липсата на изискуемите документи, а вместо това предложила комисията на даде разрешение за трансфер по повод сделката с АКМОН С.А.Същото престъпление Бахчеванова е извършила и в периода от 3 февруари до 12 април 2010 г., когато отново за изпълнение на договора с АКМОН С.А., Митков е подал до междуведомствената комисия заявление за разрешение за трансфер на гръцки противопехотни мини, а Бахчеванова не е изпълнила и е нарушила служебните си задължения. Въпреки липсата на изискуемите документи комисията е дала разрешение за трансфер на боеприпаси.Последният обвиняем е Божидар Василев, който ще отговаря пред съда за две престъпления по служба.Като началник на отдел "Контрол върху общоопасните средства" в дирекция "Охранителна и пътна полиция" при Главна дирекция "Охранителна полиция" той е нарушил служебните си задължения. На 6 юли 2009 г. е дал разрешение за производство на взривни вещества, огнестрелни оръжия и боеприпаси на територията на завода до 6 юли 2012 г., с което е разрешил на "Видекс"АД непозволени в законовата уредба дейности по разснарядяване и обезвреждане на противопехотни мини, които не са загубили способността си да се детонират и подлежат на унищожаване чрез взривяване. По този начин Василев е дал възможност на "Видекс" АД да произвежда взривни вещества за граждански цели и да извършва дейност по утилизация на оръжия и боеприпаси.От доказателствата по делото се установява, че в началото на юли 2011 г. "Видекс" АД е подало заявление до МВР за даване на разрешение за производство на оръжия, боеприпаси, взривни вещества и пиротехнически изделия. Василев не е изпълнил служебните си задължения и без да е спазена разписаната в закона процедура, и без задължителните становища на експерти, на 23 юли 2012 г. е издал разрешение на "Видекс"АД за утилизиране на противопехотните мини, въпреки че същите са били боеприпаси с експлозивно действие. Тъй като те не са били загубили способността си да се детонират, е следвало да се унищожат чрез взривяване.Божидар Василев, Ивелина Бахчеванова и Палма Иванова са с мерки за неотклонение "подписка".Предстои Окръжният съд във Видин да насрочи разглеждане на делото.


description: Бокова, която бе предложена през февруари, не се е оттеглила от надпреварата и това създава известна неяснота.

title: Кристалина Георгиева още не е кандидат за ръководител на ООН

maintext:
Кристалина Георгиева с председателя на Общото събрание на ООН посланик Питър Томсън на 22 септември в Ню Йорк.
Фотограф: Ariana Lindquist [UN Photo]
Just received official letter from PR of #Bulgaria nominating @KGeorgievaEU for position of #NextSG
— UN GA President (@UN_PGA) September 28, 2016
Повече от 24 часа след решението на българското правителство да предложи Кристалина Георгиева за кандидат за генерален секретар на ООН името ѝ не е вписано сред останалите 9 претенденти.В сряда Питър Томсън, председателят на Общото събрание на ООН, потвърди, че е получил официалното писмо на българската страна, с което го информира за промяната.Но към 22 часа българско време на страницата с кандидатите да наследят Бан Ки Мун продължава да стои справката за Ирина Бокова и няма нищо за Георгиева.Според UN Report причината изглежда е Русия. През септември ротационен председател на Съвета за сигурност е Нова Зеландия. Но понеже тя има свой кандидат – бившият премиер Хелън Кларк, в края на август страната прехвърли на Русия да поеме ръководството на процедурата за избор на генерален секретар, за да няма конфликт на интереси.В профила на UN Report в "Туитър" тази вечер се появиха две съобщения – че делегацията на Русия в ООН е спряла разпространяването на съвместното писмо на Томсън и на председателя на Съвета за сигурност, защото иска разяснения от България за формулировки в българското писмо, засягащи Бокова. В него се казвало, че Георгиева "е единственият кандидат на България".Бокова, която бе предложена през февруари, не се е оттеглила от надпреварата и това създава известна неяснота за статута – както нейния, така и на Кристалина Георгиева, като кандидати на една и съща държава.Процедурата определя писмо, уведомяващо за номинацията, да се изпрати от съответната държава до двамата председатели – на Общото събрания и на Съвета за сигурност. За Бокова такова писмо от постоянния представител тогава Стефан Тафров е връчено на 9 февруари. След това двамата председатели разпространяват съвместно писмо, с което уведомяват страните членки за поредното име, което им предлагат за обсъждане като кандидат.Именно това писмо все още не се е появило за Кристалина Георгиева по настояване на руснаците, твърди UN Report.Какво точно се съдържа в писмото на постоянния представител в ООН Георги Панайотов и на външния министър Даниел Митов засега не е публично достояние. Писмата за Бокова бяха публикувани от ООН на 11 февруари, т.е. 48 часа след връчването им.В случая с българския зам.-председател на Европейската комисия сроковете са много кратки. Т.нар. неформален диалог с Ирина Бокова за кандидатурата ѝ се проведе на 12 април, докато за Георгиева тази среща е насрочена за понеделник, 3 октомври, в 11 часа сутринта нюйоркско време (18 часа българско).На 5 октомври, сряда, е първото гласуване в Съвета за сигурност с цветни бюлетини, при коет още се разбере кого от кандидатите ще предупредят за евентуално вето петте постоянни страни членки.


title: Почина драматургът Едуард Олби

maintext: Едуард Олби, станал световно известен с пиесата си "Кой се страхува от Вирджиния Улф", почина в дома си в Лонг Айлънд край Ню Йорк.Той бе носител на 3 награди "Пулицър" и след смъртта на Артър Милър и Огъст Уилсън през 2005 г. бе смятан за най-великия от творящите драматурзи на САЩ.Олби, който почина на 88 години, не получи "Пулицър" за най-прочутата си пиеса от 1962 г. През 1963 г. журито преценява, че тя е твърде мрачна и изпълнена със сексуални теми и нецензурен език. Историята, разказваща за една вечер на разпадащ се брак, печели награда "Тони" за сценично изкуство и по-късно е екранизирана с Елизабет Тейлър и Ричард Бъртън в главните роли.Трите "Пулицър" Олби получи за "Деликатно равновесие", "Три високи жени" и "Морски пейзаж". Те са изпъстрени с мрачен хумор и разказват за тъмните страни на брака, религията, отглеждането на деца и американския живот, припомня Би Би Си. През 2009 г. Едуард Олби бе за кратко в София, когато в Народния театър "Иван Вазов" режисьорът Явор Гърдев постави пиесата му "Козата или коя е Силвия".Дългогодишният му партньор – скулпторът Джонатан Томас, почина през 2005 г.Преди няколко години, преди да се подложи на тежка операция, Едуард Олби остави послание, в случай, че почине: "На всички вас, които ме накарахте да се чуствам толкова прекрасно, толкова вълнуващо и изпълнено със смисъл, че съм жив, поднасям моите благодарности и цялата си любов."


title: Чаршафът в раницата или колко грама тежи грижата за планината

maintext:
1
2 Данита Заричинова
Фотограф: Юлия Лазарова 1
2 Фотограф: Юлия Лазарова
Данита Заричинова има широка усмивка и доста каузи, които движи паралелно и обичайно довежда до добър край. Най-общото кратно между всички тях, и усмивката й, е природата. Пристига на срещата с малка синя торбичка, която - разбираме, побира цял чаршаф във формата на чувал, тежи 180 грама. Вади и едно метално и симпатично канче. Те са крайният продукт на идеята на четирима души, родила се преди една година и дала начало на кампанията им "Умна раница", за която ще се чува тепърва.
На хижа "Белмекен" преди една година, по-време на доброволческо чистене на "За Земята", Данита и още няколко човека си дават сметка, че не е достатъчно да чистят веднъж в годината боклуците, останали от туристите (само от Рила извозват 9 тона боклуци през 2015 г.). Има какво още да правят за по-отговорното поведение в планината.
Един от тях – Йордан е чистил през деня на заслона на Ледено езеро под връх Мусала и е силно притеснен от това, което е видял: хижарката вече е минала на модерни чаршафи за еднократна употреба, смес от пластмаса и хартия. Сутрин събирала използваните чаршафи и ги хвърляла в печката. А токисните от пластмасата отиват директно в чистия планински въздух, заради който се качваме там.
Камионът на хижа Мусала побира 300 чувала с отпадък, по време на почистването на Рила през 2015 г. Тогав доброволците успяват да изнесат общо 9 тона боклуци.
Фотограф: Десислава Стоянова [За Земята]
Тогава групата от Русе разказва за посещението си в Хималаите, където всеки участник в прехода имал в раницата и личен чаршаф - олекотен и удобен за носене по високи места.
Защо да не можем и ние така, си казала Данита и общо четирима души подемат каузата "Умна раница". "Ние сме група туристи, които обичат планината и искат да направят нещо за нея, за да я опазят такава, каквато е. Не идва от сдружения еколози," уточнява Данита.
Фотограф: Юлия Лазарова
Проблемът с чаршафите в хижите е много сериозен, но малко от посетителите им знаят за него, обяснява ни Данита. От една страна прането им става с най-евтините (поради липса на средства най-вече) и съответно най-вредните препарати, те са с много замърсители, фосфати, които отиват директно във високопланинските реки и в изворите, които са и нашата питейна вода. Често хижарите перат със студена вода, не винаги имат пералня, понякога го правят в казани, без ток.
Другото затруднение е сушенето им, на такава височина и климат то е почти невъзможно. В хижа "Амбарица", дава ни за пример, има цяла стая за сушене, защото навън не могат да изсъхнат.
В същото време един турист спи в една хижа една нощ и използва чаршаф само веднъж. Ако прави преход в планината, както става най-често, той минава през още четири хижи и там отново използва по един чаршаф еднократно. Сметката става все по-голяма..
Чаршафите, ушити за кампанията "Умна раница", тежат 180 грама, има и други алтернативи до 260 грама. Те са във формата на чувал, но доста по-лек, който не е проблем да сместим в туристическата ни раница, да използваме в няколко хижи подред и да облекчим работата на тези, които се грижат за хижата, както и да не товарим природата. Има и хигиенична полза, разбира се.
Изработката им е и социална, не се случва само в София. Помагат им училище за текстил в Кубрат, които шият част от чаршафите, бродерията се прави в едно село Горско Сливово.
Другия ход за съпричастност към каузата е носенето на собствено канче в планината. От "Умна раница" са успели да изработят 150 броя. То може да се пълни с вода, чай, кафе, коняк, супа... "Повечето хижи започнаха да използват основно пластмасови чаши, чинии, вилици, лъжици, които след еднократна употреба или изхвърлят, или изгарят," разказва редовните си наблюдения от планините Данита.
На хижа "Безбог", по време на последното чистене, тя си спомня как е събирала купища пластмасови чашки по прозорците на самата хижа, после около лифта, и под камъните и в клека. Докато чисти, започва да смята колко чашки остават там след един зимен сезон, с четиридневните пакетни оферти, по броя на стаите, туристите, месеците...
Вече са се разбрали с няколко хижари, които са по-отворени, и са им обяснили за проблема с чаршафите и пластмасата. Например с хижа "Тъжа" и "Амбарица" в Стара планина, "Белмекен" и "Чакър войвода" в Рила.
Там са се договорили да оставят част от изработените от тях канчета и чаршафи за продажба и да разясняват на посетителите защо има смисъл всеки да ги носи в раницата. Част от сумата ще остава за нуждите в хижата, а другата - ще дадат за направата на големи разяснителни табели за отпадъците – какво се случва с тях, защо трябва да си ги прибираме в раницата и да ги носим до населеното място, в което отиваме.
Фотограф: Клара Стоянова ["За Земята"]
В някои хижи дори умишлено вече няма кошчета, защото хижарите са много затруднени да извозват натрупаните боклуци до най-близкото сметосъбиране в близките градове. Честа практика е това да става с коне и магарета или високопроходими коли, но има и такива, които ги смесват и ги изгарят, което е много вредно за въздуха.
За пример дават хижарката на "Амбарица", която плаща по 400 лв такса смет, защото се води къща за гости и ползва контейнерите на общината, а сваля боклуците с муле. В същото време тя компостира органичните отпадъци, кенчета ги отделя и ги носи за преработка на пункт, хартията я гори и реално пластмасата я сваля и това нещо се заплаща 400 лв. без никаква помощ от общината.
Йордан Георгиев организира групата за почистване на на х. Белмекен в Рила. Той е единият от групата зад "Умна раница"
Фотограф: Михаил Михов ["За Земята"]
Акцията им всъщност е естествено продължение на кампанията на сдружение "За Земята": "Боклука в раницата" – идеята е всеки да си свали това, което е качил. Каузата им стига и по-далеч - до осмислянето какво точно избираш да си купиш от магазина, да се спираме на по-малко опаковани храни, насипно и в кутия за многократна употреба.
"Така облекчаваш работата на хижаря, който иначе трябва да мие със студена вода или да изхвърля огромни количества пластмаса за еднократна употреба. По-хигиенично е и има по-малко боклук накрая," подрежда позитивите Данита.
Финансирането им идва основно от дарения. Първите събират на два големи купона за рожден и имен ден, на които разказват на приятели за идеята си и вместо подаръци получават финансова подкрепа за каузата си. Така събират първоначален капитал 500 лв.
От сдружение "За Ехо", които помагат за възстановяване на хижа Ехо в Стара Планина, и от "За Земята" също ги подкрепят и застават зад кампанията им.
В търсене на отговорно поведение излизат много играчи, с които от "Умна раница" виждат смисъл да разговарят и да убеждават. От една страна са хижарите, но от друга е туристическото дружество, което като собственик трябва да налага регулации и правила.
Обмислят срещи и с дирекциите на националните и природните паркове за по-добро управление на отпадъците, а от "За Земята" вече са писали становище за включване на проблема с отпадъците в техните нови планове за управление. После са туристите, които ако не са отговорни, няма да го хвърлят в кошчето, а в клека, което се случва често. Планинските водачи стават все повече в България и си струва да бъдат включени в каузата "Умна раница", те са хората, които могат в началото на всеки свой преход да разясняват защо си струва да полагаме тези усилия.


description: Основателят на "Фейсбук" Марк Зукърбърг и съпругата му Присила обявиха тази вечер филантропската си инициатива, която предвижда в следващите 10 г. да инвестират 3 млрд. долара в търсенето на лек за всички човешки болести.

title: Зукърбърг и съпругата му ще вложат $3 млрд. в битка с болестите

maintext:
Снимката е от Фейсбук профила на Марк Зукърбърг.
[140 ideas]
Медицината беше само модерна наука в продължение на век, а вече постигна голям прогрес. Продължителността на живота нарасна с една четвърт и ако само продължим тази тенденция средната този показател средно ще достигне 100 г., обяви Зукърбърг.
Той посочи, че днес едва четири болести са причина за повечето смъртни случаи. "Можем да постигнем успех в битката с тях с правилните технологии", посочи той.
Тази инициатива ще отнеме десетилетия и ще е трудно, но е важно, подчерта Зукърбърг.
"Нуждаем се от повече наука", обяви в изненадващото си появяване на събитието основателят на "Майкрософт" Бил Гейтс. "Само чрез науката можем да разработим ваксина за малария и ХИВ. Отчаяно се нуждаем от наука", посочи той.
Основателят на "Фейсбук" Марк Зукърбърг и съпругата му Присила, която е лекар, обявиха тази вечер филантропската си инициатива, която предвижда в следващите 10 г. да инвестират 3 млрд. долара в търсенето на лек за всички човешки болести.За началото 600 млн. долара ще бъдат вложени в проекта "Биохъб" - независим изследователски център в Калифорнийския университет в Сан Франциско, който има за цел да разработи нови механизми за измерване и лечение на болести, съобщава изданието The Verge."Марк и аз прекарахме последните две години в разговори с учени - от студенти до нобелови лауреати", обяви Присила Чанг в емоционална реч в университета при обявяването на инициативата."Вярваме, че бъдещето, което искаме за децата си, е възможно", каза още тя. Целта на двамата е да се намери лечение за всички човешки болести в рамките на живота на днешните деца."Това не означава никой никога да не се разболява, но означава нашите деца и техните деца да страдат от заболявания много по-малко", обяви Присила.


title: "Трансавиа" пуска нискобюджетни полети София - Амстердам

maintext:
Фотограф: Michael Kooren
Холандската нискобюджетна авиокомпания "Трансавиа" (Transavia) ще започне да изпълнява полети между София и Амстердам от май 2017 г. Това се вижда от сайта на превозвача.Полетите ще свързват двете столици три пъти седмично. Билети вече могат да се купят, като първата възможна дата в посока Амстердам е 10 май, а цената в момента е 29 евро в едната посока.В момента от София до Холандия полети изпълнява унгарската "Уиз ер" (Wizz air), но тя каца в Айндховен.Това е поредният нискобюджетен превозвач, който стъпва на българския пазар. От първите дни на септември по 21 дестинации полети осъществява ирландската "Райънер" (Ryanair).Холандската компания е с 50-годишна история и изпълнява полети по около 110 дестинации. Има бази в Холандия, Германия и Франция.


description: Роденият в София, но живеещ в Париж наследник на една от най-енигматичните арт двойки Марин Върбанов и китайката Сун Хуай Куей - Феникс Върбанов отваря широко вратите към един неподозирано голям свят - микс от три култури - българската, китайската и френската, които го формират като артист с първата

title: От Китай през Париж до София: Следите по пътя на Феникс Върбанов

maintext:
[Галерия]
Първата голяма изложба на Феникс Върбанов - "Следи по пътя" се открива днес в столичната галерия "Райко Алексиев".
Роденият в София, но живеещ в Париж наследник на една от най-енигматичните арт двойки Марин Върбанов и китайката Сун Хуай Куей - Феникс Върбанов отваря широко вратите към един неподозирано голям свят - микс от три култури - българската, китайската и френската, които го формират като артист. Кураторът на изложбата, която продължава до 8 октомври - Красимир Илиев, определя креативното търсене на Феникс като "хвърляне на мрежа със смътната надежда да изплуват духовете на образи, за да бъдат уловени.
Феникс Върбанов
[Галерия]
В работите, правени през 90-те години, се появява отпечатаният кръг или кръгове, или кръгли мрежи, чиято функция е да умиротворят вълненията. Това е времето, в което следите от употребата на четка ще бъдат все по-ясно различими, а в някои работи ще доминират." Тази изложба ознаменува трайния му интерес към кръглия формат, в който ин и ян, женската и мъжката енергия, тъмното и светлото понякога нежно се прегръщат, понякога яростно се сблъскват. Смачканата и нарисувана хартия, където в лабиринта от планини и долини и най-вещият специалист по фън шуй би се загубил, ми нашепва или крещи, че той е успял, че той е победител. Крясък на птица, която излита от развълнувано море.В работите, правени през 90-те години, се появява отпечатаният кръг или кръгове, или кръгли мрежи, чиято функция е да умиротворят вълненията. Това е времето, в което следите от употребата на четка ще бъдат все по-ясно различими, а в някои работи ще доминират."
[Галерия]
За изложбата в галерия "Райко Алексиев" Феникс Върбанов представя работи от различни творчески периоди, но преобладават тези, правени през последните две години, повечето от тях специално за първата му изложба в България."Неслучайно тя е назована "Следи по пътя". Дори бих казал, това не са просто следи, а изповеди за случващото се по Пътя. Мигове на искряща радост, но и мигове на непоносимо бреме. Експлозиите на чувствата и мощните движения на четката, породени от тези крайно противоположни състояния, съжителстват със съзерцателни просветления, приливи на нежна вглъбеност, където водата е опитомила туша. И това опитомяване е победа на вечното над случващото се, на шепота над вика", коментира Красимир Илиев, който е и близък приятел на наследниците на Марин Върбанов - Феникс Върбанов и сестра му Боряна, която също ще присъства на откриването на експозицията. Изложбата може да бъде посетена до 8 октомври.


title: Плащането за "Белене" няма да оскъпи тока за потребителите, увери регулаторът

maintext:
Иван Иванов
Фотограф: Надежда Чипева
Заемът, който държавата ще предостави на Националната електрическа компания (НЕК) за разплащане с Русия по спрения проект АЕЦ "Белене", няма да се отрази на цената на електроенергията за потребителите. Това заяви председателят на Комисията за енергийно и водно регулиране (КЕВР) Иван Иванов, цитиран от БНР."Това, че НЕК взема заем, за да се разплати за инвестиционни намерения отпреди близо десетилетие, по никакъв начин по нашите правила не може да бъде отразено в цената на електрическата енергия", каза Иванов.Днес парламентът одобри заемното споразумение, по което държавата ще се издължи към руската "Атомстройекспорт" за поръчаното оборудване.Според Иванов решението на правителството да се разплати е единствено правилното, за да се избегне оскъпяването чрез лихви, които са 167 хил. евро дневно.До края на месеца регулаторът трябва да реши каква ще е промяната на цената на природния газ за четвъртото тримесечие. "Булгартаз" предлага поскъпване с 3%. Споредрегулаторъ увеличението на цената ще е с до 2 на сто.


title: Туристически кораб потъна в Турция, има изчезнали (видео)

maintext: Туристическият кораб Kurt-C с 84 души на борда се преобърна и потъна на 2 мили от пристанището на Анталия.По последни данни двама са изчезнали безследно и в района тече издирвателна операция, включително с водолази, отлеждащи потъналия платноход.Има и 33 пострадали без опасност за живота, а повечето хора са се спасили, защото туристите са носели спасителни жилетки по време на инидента.Причина за бедствието е лошото време. Капитанът е решил да прекъсне обиколката, след като попаднал на силен вятър и пороен дъжд, но не успял да се прибере в пристанището.Намиращите се наблизо катери, корабчета и брегова охрана са извадили хората от водатаKurt-C е с дължина 24 и ширани 6 метра, екипаж от трима души и капацитет за 100 пътници.


title: Български дипломат е задържан в Кипър за опит за отвличане на дете

maintext:
Фотограф: Красимир Юскеселиев
Българският консул в Кипър Виолета Ралева е била задържана по обвинение в опит за отвличане на дете, съобщиха "Нова телевизия" и БНР.По информация на кореспондентите на двете медии Ралева е отишла да вземе момиченце от детската градина, която посещавало, без обяснение. Детето е на друг служител на консулството – Виолета Несторова.Персоналът в детската градина се е усъмнил и е звъннал на родителите на момиченцето с въпрос дали са разрешавали на друго лице да взима дъщеря им. Те обаче отрекли и възпитателите се опитали да приберат детето обратно.Тогава Виолета Ралева е започнала да го дърпа от ръцете им. Извиканата спешно полиция е задържала българския консул за разпит.Разследването продължава. По информация от източници, близки до посолството, Ралева и Несторова са извикани спешно в България утре, пише БНР.На въпрос на "Дневник" от Министерството на външните работи отговориха, че проверяват информацията.Ралева заема поста от август. Това е първият й мандат. Няма дипломатически опит. Преди пристигането си в Кипър е работила в Националната агенция за приходите у нас.


description: Страните от организацията на износителите на петрол ОПЕК изненадващо постигнаха първото от 2008г. насам предварително споразумение за намаляване на добивите.

title: ОПЕК договори първо от 8 години намаление на добива, петролът поскъпна

maintext: Страните от организацията на износителите на петрол ОПЕК изненадващо постигнаха първото от 2008г. насам предварително споразумение за намаляване на добивите и ще търсят подкрепа от други производители извън картела.Това стана в края на тридневни консултации в кулоарите на енергиен форум в Алжир и новината веднага предизвика поскъпване на петрола с 6%.Оценките на анализатори се движат между "историческо събитие" и изтъкване, че засега са известни твърде малко подробности.ОПЕК се договори съвместният добив да е в рамките на 32.5-33 млн. барела на ден, като се смята, че в момента се добиват 33.24 млн. Барела. "Решихме да намалим производството с около 700 000 барела на ден" каза иранският министър на петрола Биджан Занганех.Но конкретното разпределение на орязването на добивите по държави ще стане известно на срещата на организацията в централата ѝ във Виена на 30 ноември. След като се постигне поставената цел ще бъде търсена подкрепа за тази политика и от държави извън ОПЕК, за да се намали големият излишък от суровина на световните пазари.На борсите цената на петрола веднага поевтиня, като в четвъртък сутринта сортът "Брент" стигна до 48.70 долара за барел (+5.9%), а американският лек петрол – 47.17 долара за барел (+5.6%). Това са най.високите цени от две седмици насам. В сряда ефектът се усети и върху цените на акциите на енергийните компании на Уолстрийт, където те поскъпнаха с 4% - най-бързото повишение в рамките на един ден от януари насам.Според Фил Флин, анализатор от Price Futures Group в Чикаго, споразумението би трябвало да спре поевтиняването на петрола и да върне цените около 60 долара за барел. "Това е краят на ценовата война. ОПЕК обяви победа", смята той.Но има и силни гласове, напомнящи, че има много фактори, които може да попречат на картела да постигне целта си.Преди всичко ОПЕК е известна с редица случаи, когато членовете ѝ не спазват обещаните квоти, добиват и изнасят повече от ангажимента си и предоставят статистика, разминаваща се с реалността.До разпределянето на националните квоти има повече от 2 месеца – време, достатъчно страните членки да променят доста неща и дори да се опитат рязко да увеличат добива си преди да влезе в сила ограничението.Важно е и как ще реагира Русия, добиваща петрол с рекордно високо темпо – дали ще се съгласи да свие производството в момент, когато бюджетът болезнено се нуждае от валутни приходи, или ще се възползва от освободеното пазарно пространство и ще опита да го запълни.Поскъпването на петрола прави отново ефективен добива от сондите за т.нар. шистов петрол в САЩ, които отново може да заработят и да обезсмислят решението на ОПЕК от Алжир.Джеф Куигли от Stratas Advisors в Хюстън казва да не се прибързва с оценките, защото "дяволът е скрит в детайлите и първо искам да чуя как иранският петролен министър обещава, че страната му няма да се върне към нивата на добив и износ от преди санкциите".Майкъл Коен от Barclays в Ню Йорк споделя този песимизъм: "Смятаме, че няма да се случи нищо повече от запазване на статуквото, в което Саудитска Арабия традиционно намалява добива си след края на лятото – това е добър начин да представиш на света нещо, което вече се случва така или иначе".Отвъд конкретния ефект върху пазарите анализаторите обръщат внимание на други важни въпроси – дали Саудитска Арабия се завръща като наистина решаващ фактор в ОПЕК и сигнал ли е това за нова фаза в отношенията между саидитците и иранците.


description: Португалецът Жозе Мануел Барозу, който бе начело на Еврокомисията от 2004 до 2014 г., бе натоварен през юли от "Голдман Сакс" да я съветва по въпросите, свързани с Брекзит.

title: Еврокомисията поиска Барозу да изясни новите си функции в "Голдман Сакс"

maintext:
Фотограф: Yves Herman
Кодексът за добро поведение, по
дписан от еврокомисарите, предвижда период на "охлаждане" от 18 месеца след края на техния мандат, през които те трябва да искат разрешение от бившия си работодател, за да се наемат на работа в частна компания.
Европейската комисия поиска от бившия си председател Жозе Мануел Барозу "пояснения" около новите му оспорвани функции в американската инвестиционна банка "Голдман Сакс" (Goldman Sachs).Това посочва сегашният председател на ЕК Жан-Клод Юнкер в писмо, разпространено от европейския омбудсман Емили О'Райли и цитирано от БТА.В писмото си Юнкер твърди още, че Барозу ще бъде приеман в Комисията по същия начин, по който всеки друг външен представител, а въпросът за новото му назначение ще бъде отнесен към Специалния етичен комитет на Еврокомисията. Той ще прецени дали португалецът спазва моралните си задължения, обвързващи го дори след напускането на поста. Ако се окаже, че това не е така, Барозу може да бъде лишен от европейската си пенсия.Португалецът, който бе начело на Еврокомисията от 2004 до 2014 г., бе натоварен през юли от "Голдман Сакс" да я съветва по въпросите, свързани с Брекзит. Барозу стана съветник и неизпълнителен президент на международния ѝ бизнес с надеждата, че може да помогне на дейността ѝ в Лондон по време на преговорите на Великобритания за напускане на ЕС, писа агенция "Ройтерс".Той започна работа там 20 месеца, след като прекрати дейността си в ЕК. Според европейските изисквания Брюксел трябва да бъде уведомен, ако бивш комисар заема ново работно място 18 месеца след приключването на мандата си. О'Райли обаче е на мнение , че Барозу е спазил буквата на закона, но не и духа му и през юли призова към въвеждане на по-строги правила за това къде могат да работят бившите еврокомисари.Тя също поиска разяснения миналата седмица в писмо, с което предупреди Юнкер за тревоги от етичен характер, предизвикани от това назначение. В отговора си с дата 9 септември до О'Райли Юнкер заявява, че Барозу се е ангажирал да действа честно и дискретно в Голдман Сакс."Ако "Голдман" се опитва да докаже възгледа, че тя и другите големи банки са в основата на корпоративните, непрозрачни връзки между бизнеса, финансите и политиката , чиито елитни членове в крайна сметка винаги работят един за друг и правят сделки на тъмно – тогава е наела правилния човек по правилния начин в правилното време", писа през юли зам.-редакторът на "Дейли телеграф" Алистър Хийт.Според правилата на ЕК, ако бивш еврокомисар желае да започне работа преди изтичането на 18-месечен срок, той трябва да получи разрешение от етичната комисия. След това той е свободен безусловно да заеме нова длъжност, но остава обвързан с правилата да не ползва информацията, станала достъпна за него в предишното му професионално качество, както и да спазва изискванията за почтеност и дискретност.


description: Тесните връзки на Калининградска област със съседите от ЕС станаха причина тя да пострада от влошаването на отношенията със Запада и икономическата криза в РУсия повече от други региони.

title: Икономиката на Калининград потъва заради конфронтацията със Запада

maintext:
Калининград сега има около 80 000 малки и средни фирми, много от които са заети с производство, отчасти благодарение на специалния търговски статут със съседите от ЕС.
Военна база в процес на изграждане в Пионерски, Калининград.
Аванпостът на Русия на Балтийско море - Калининградска област, някога беше рекламирана шумно като бъдещия руски Хонконг - отделена от основната територия на страната и със специален статут, който да й позволи да процъфтява чрез търговия.Но за Игор Плешков, който осигурява работа на 300 работници в циментов завод в този анклав с население един милион души, вклинен между страните членки на ЕС Литва и Полша, сега бъдещето изглежда мрачно. Бизнесът му затъва през последните месеци под натиска на протекционистките мерки, наложени от Москва в отмъщение за западните санкции, разказва "Ройтерс"."Руската икономика удари дъното, но кой би си помислил, че руснаците ще започнат да копаят още надолу?", шегува се 46-годишният Плешков, цитирайки реплика, която по думите му за първи път чул от германски инженер, дошъл да работи в Калининград.Средновековното пристанище Кьонигсберг, някога център на протестантстката просвета и търговия на балтийското крайбрежие, фактически е било част от Германия до Втората световна война, когато е разрушено до основи от бомбардировките на съюзниците, обсадено от настъпващата Червена армия и превзето през последните месеци на войната.Цялото германско население е избягало, загинало или прогонено, а областта, известна като Северна Прусия, е анексирана от Съветския съюз, преименувана в Калининградска, застроена наново със семпли жилищни блокове и заселена наново с руснаци.Разпадането на Съветския съюз оставя анклава отделен от останалата част на Русия. Разбитите му пътища сега са задръстени вместо с руски лади и волги с фолквагени и шкоди, купени евтино на старо от Европа.Докато през съветския период областта беше силно милитаризирана и поради това почти изцяло закрита за външни хора, през последните години в него се появиха сигнали на просперитет.Калининград сега има около 80 000 малки и средни фирми, много от които са заети с производство, отчасти благодарение на специалния търговски статут със съседите от ЕС.Компании тази на Плешков - "Томас Бетон" имат разрешение да внасят безмитно суровини, за да произвеждат продукция, която може да бъде продавана обратно на територията на Русия.Този статут обаче не беше подновен на 1 април. Това последва и серия други стъпки за ограничаване на търговията след 2014 г., когато Русия анексира Крим, САЩ и ЕС наложиха наказателни финансови санкции и Москва отвърна със свои контрасанкции.Калининград едва ли е единственият регион на Русия, който пострада. През последните две години сривът на глобалните цени на енергийния експорт създаде мъчителна икономическа криза . Рублата падна, вдигайки цените на вноса. Но докато докато някои региони на Русия бяха частично защитени благодарение на спада на вноса, което засили потреблението на стоки руско производство, тесните връзки на Калининградска област със съседите от ЕС станаха причина тя да пострада повече от другите региони.След 2014 г. общият обем на търговията на Русия е спаднал с една трета, но калининградският се е стопил почти наполовина. Индустриалното производство, което преди изпреварваше по растеж останалата част на Русия, спадна повече, отколкото където и да било другаде.Руските контрасанкции включваха забрана на по-голямата част от вноса на храни от ЕС и тя съсипа индустрията за преработване на вносно месо в месни консерви, предназначени за продажба в цяла Русия, която представляваше близо една пета от промишленото производство на Калининград.В случая с циментовата компания на Плешков ситуацията се е влошила през последните месеци, когато правителството ограничило неговите доставки на евтин цимент, изисквайки усложнени импортни сертификати.Реформата целеше да защити руските компании, но имаше обратен ефект в Калининград, казва Плешков."Те затварят пазара, но не разбират, че Калининградска област е в малко по-различно географско положение", казва Плешков.Правителството в Москва говори за преориентиране на изток към търговията със страни като Китай. Но тук, на прага на Европа, това е слаба утеха."В този момент сътрудничество с Австралия е също толкова вероятно да доведе до успех, колкото и сегашният модел", мрачно се шегува Иля Шуманов, бивш директор на калининградския клон на "Трансперънси интернешънъл".Мнозина местни жители обвиняват областната администрация, че не е имала план как да подкрепи бизнеса след края на режима на специален статут, освен да разчита на държавните субсидии, фиксирани на 66 милиарда рубли (1.02 млрд. долара) за тази година.Новоназначеният председател на регионалното правителство Антон Алиханов, енергичен млад политик от Москва, каза, че има някои "остри ръбове", които трябва да се доизгладят."Трябва да променим структурата, защото сме прекалено зависими от вносни компоненти", заяви Лиханов за "Ройтерс".Калининград не бива да се стреми да стане манифактурен хъб, сглобяващ продукти от вносни материали от ЕС, което би било устойчиво само ако работниците останат нископлатени, каза той."Не искам Калининград да се превърне в придатък на ЕС с евтина работна ръка и ниски производствени разходи - това би било нещо като неоколониализъм", заяви Лиханов. Вместо това трябва да се насочи към висококачествено производство с руски суровини.В продължение на години жителите на Калининград се радваха на специално разрешение да пътуват през полската граница. Но Полша прекрати тази договорка през юли, като се позова на съображения за сигурност, и предупреждава, че няма да го поднови скоро.Това засегна магазините в Калининград, много от които открай време продаваха контрабандно полско месо като местно. Потребителите са обезверени."Аз разбира се, съм патриот, но бих ходил до Полша от време на време", каза Владимир Кузин, бивш служител от областната администрация. "Защото това, което наричат сирене в нашите магазини, не е сирене ".Редакторът на местният новинарски портал rugrad.edu Вадим Хлебников каза, че всичко в поскъпнало през последната година, освен картофите и евтината замразена риба.През лятото все още идват руски туристи, за да се насладят на пясъчния морски бряг на Калининград. Но статистиката показва, че ресторантите фалират. Много от тях са празни.Междувременно Москва се е заела да превърне и без това силно милитаризирания регион в истинска крепост, засилвайки военното си заради повишеното напрежение с НАТО.Според някои местни жители това само още повече ще изолира Русия.Плешков, който се определя като оптимист, се бои, че най-добрите времена за областта са свършили."Правителството се опита да прикрие проблемите с помощта на псевдопатриотизъм, внушавайки, че не глупаците, неспособни да управляват собствената си страна, а други зли хора в чужбина са ни докарали дотук", каза той. (БТА)


description: Росен Желязков беше главен секретар на Министерския съвет в първия кабинет "Борисов" и единственият подсъдим по делото за скандала с костинбродските бюлетини на парламентарните избори през 2013 г., по което миналата година беше оправдан.

title: Росен Желязков оглавява Държавната агенция за "Електронно управление"

maintext:
Росен Желязков
Фотограф: Анелия Николова
по делото за скандала с костинбродските бюлетини на парламентарните избори през 2013 г., по което м
иналата година
През март тази година Росен Желязков, предложен от ГЕРБ за председател на Комисията за защита на конкуренцията (КЗК), оттегли кандидатурата си за поста.
Народното събрание през юни. Тя пое
Целта на новата агенция е да има една структура, която да е отговорна за електронното управление и да контролира останалите институции в изпълнението на техните задачи по реализирането и използването на електронното управление.
Днес кабинетът определи Росен Желязков за председател на Държавната агенция за "Електронно управление" за срок от 5 години, съобщиха от пресцентъра на Министерския съвет.От 2014 година Росен Желязков е съветник на премиера Бойко Борисов по въпросите, свързани с държавната администрация и електронното управление, се уточнява в съобщението. Участва в разработването на електронното управление, координира дейностите и мерките за въвеждането му.Росен Желязков беше главен секретар на Министерския съвет в първия кабинет "Борисов" и единственият подсъдимСъздаването на Държавната агенция "Електронно управление" беше решено с промените в Закона за електронното управление, приети отфункциите на Изпълнителната агенция "Електронни съобщителни мрежи и информационни системи" (ЕСМИС), която беше закрита през юли.


description: Дързък обир на инкасо автомобил е бил извършен вчера в късния следобед в идеалния център на Плевен на метри от сградата на областната администрация и районния съд. Атаката е проведена около 17 часа.

title: 200 хиляди лева са откраднати при обир на инкасо автомобил в центъра на Плевен

maintext:
Нападението е станало на паркинг, намиращ се вляво от община Плевен.
Дързък обир на инкасо автомобил е бил извършен вчера в късния следобед в идеалния център на Плевен на метри от сградата на областната администрация и районния съд. Атаката е проведена около 17 часа, съобщиха от МВР.
Според говорителя на Окръжната прокуратура - Плевен, Добринка Матеева са откраднати около 200 хиляди лева, събрани по-рано от обекти в индустриалната зона на града. Четиримата крадци се придвижвали с високопроходим автомобил.Двамата охранители на инкасото са атакувани от трима души с маски, като един от тях е имал пистолет, а останалите са носили сгъваеми палки. Мъжът с оръжието е принудил шофьора на колата с парите да не излиза, докато другите двама са атакували втория охранител, който носел чувалчето с парите към трезор на банка.Цялата акция продължила около пет минути, но тъй като подходът към банката се пада малко встрани от минаваща отпред оживена улица, до момента няма свидетели на инцидента. След обира колата на нападателите се е отправила в посока кв. "Дружба" в града, където по-късно е намерена опожарена и изоставена."Издирват се колкото може, максимален брой свидетели, които могат да ни помогнат за установяване на самоличността на извършителите", казва Матеева, цитирана от радио "Фокус". По думите ѝ единият от охранителите е бил ударен с палка и след като е минал през болница, е освободен за домашно лечение."Изстрели не са били произвеждани и огнестрелното оръжие е било намерено в хода на огледа на самото произшествие. Дали е изтървано, дали е изхвърлено умишлено не мога да ви кажа", добавя Матеева.


description: Изложбата в два цикъла показва портрети на знаменитости и на ветерани, разкривайки наследството на войните.

title: Преди концерта си в София Брайън Адамс ще открие своя фотографска изложба

maintext:
Марин Джо Таунсенд, Лондон, 2011 г.
[Студио 8PM]
Преглед на оригинала
Линдзи Лоън
[Студио 8PM]
Известният рок музикант Брайън Адамс ще открие лично фотографската си изложба в София. Събитието ще се състои на 11 октомври, часове преди концерта му в зала "Арена Армеец".Фотографската изложба EXPOSED / WOUNDED ще може да се види до 12 ноември във Vivacom Art Hall. Тя е част от седмото издание на платформата "Майстори на фотографията". Изложбата в два цикъла - XPOSED и WOUNDED, пристига в София от музея на фотографията в Стокхолм, благодарение на фондациите "Америка за България" и "Мусиз".През последното десетилетие, наред с музикантската си кариера, Брайън Адамс печели международно признание и зад обектива. Негови фотографии са публикувани в списания като Vogue, Vanity Fair и Zoo и са показвани в реномирани световни музеи и галерии.За EXPOSED пред обектива на Адамс застават знаменитости като кралица Елизабет II, музиканти като Мик Джагър, Стинг, Ейми Уайнхаус, актьори като Дъстин Хофман, Шон Пен, Моника Белучи, моделът Кейт Мос и Виктория Бекъм."Прекият достъп до много известни личности и икони на музикалната и филмовата сцена прави портретите на Брайън Адамс силно интимни, интензивни проучвания, някои от които се превръщат във фотографски икони сами по себе си", отбелязва сър Елтън Джон в предговора си към печатното издание на EXPOSED.Серията WOUNDED показва наследството на войната. За нея музикантът снима млади британски военни, претърпели тежки травми по време на мисии в Ирак и Афганистан, които променят живота им завинаги. Изложбата, състояща се от 30 портрета, е представена за пръв път през 2014 г., в момент, когато светът отбелязва 100-годишнината от началото на Първата световна война и когато Великобритания се изтегля от Афганистан.Интимните портрети на ветераните са поразителни и обезпокоителни - нито един от тях не се срамува и не скрие зверските последици на войната, посочват организаторите.